Falz - Biquipedia, a enziclopedia libre

# Falz

### De Biquipedia

Una falz.

A Falz (pl. falz) ye una aina agricola tradizional d'a cuala se'n fa (ó se'n feba) uso en segar, cheneralment ta zerials u belas begadas altras erbas de mida semilar, d'abantis no s'estendillore l'emprego d'as modernas maquinas segaderas.

A suya mida fa-la més manexable que no ro dallo cuan cale obtener nomás una parti de l'espiga o cuan no cale si que segar una finca chicolona, ta ra cuala se faría canser de fer marxar l'anterior per a suya nezesidat d'estar asmolato á sobent. O canto d'a fuella d'as falz no se fa d'asmolar tante como en o caso d'es dalles, si que mutas d'as fuellas empregan ya de fa tiempo a bora ó ripa aserrallada ta garanziar-ne ra marxa per més tiempo.

A suya forma tradizional ye una aina feta d'una fuella en forma de meya luna enchascada en un maneco curto, no guaire més que l'amplaria d'a man que el ha de culler. A largaria d'a fuella como ra suya corba pued estar bariata, dend'es 30cm de belas falzetas ta segar matas dic'a setentena de zentimetros.

Es orichenes d'ista aina son antigos y se'n suposa l'usa dende l'epoca d'es primeros pueblos neoliticos, es cualos las feban de piatra calcaria u encara de ruexo d'animal, á mientres que con as primeras zebilizazions de mesopotamia ra suya desiñanza s'eba perfeuzionato apresentando totas eras ya ixa forma carauteristica de letra C en a fuella.

Un segador treballando con una falz. En a imachen se i beye ra traza d'empregar-la.

Per a suya periglosidat como á ferramienta de tralla, es segadors gosaban á empregar en l'altra man, ixa que eba d'aguantar a faixa d'espigas á mientres yeran segadas, una proteuzión d'estrutura semilar t'uno zuaco, feta cheneralment de fusta, clamada zoqueta ó soqueta.

### [Editar] Simbolismos

- A falz, á chunión con un martiello, ye ro simbolo d'a chunión d'entre obreros y labradors. Iste simbolo ha estato l'empregato per a mayoría de partius politicos d'ideoloxía comunista e también estiore en a bandera de l'antiga Unión Sobietica.

- l'Inno de Cataluña reculle, como produto d'es feitos escaizitos en o sieglo XVII durantes d'a Guerra dels Segadors, bels bersos an se diz bon cop de falç (buen colpe de falz) mentando asinas a relazión güei cuasi simbolica d'ista aina con a luita d'es labradors de mutos puestos d'a Corona d'Aragón (anque con espezial biolenzia en Cataluña) ta conserbar es dreitos forals d'a Corona contra d'as prebadas d'hexemonizar es reinos suyos d'a casa reyal d'España á ixa epoca.

Retrieved from "http://an.wikipedia.org../../../f/a/l/Falz.html"

Categoría: Ainas agricolas

##### Views

- Articlo
- Descusión
- Current revision

##### Rechirar

##### Atras luengas

- Català
- Česky
- Dansk
- Deutsch
- English
- Eesti
- Español
- Esperanto
- Euskara
- Français
- עברית
- Lëtzebuergesch
- Македонски
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Русский
- Suomi
- Svenska